CELEX: 52011PC0715
Language: sl
Date: 2011-11-09
Title: Predlog UREDBA EVROPSKEGA PARLAMENTA IN SVETA o razveljavitvi Uredbe Sveta (ES) št. 1342/2007 o upravljanju nekaterih omejitev za uvoz nekaterih jeklenih izdelkov iz Ruske federacije

|
			
		
		
		52011PC0715
		
			Predlog UREDBA EVROPSKEGA PARLAMENTA IN SVETA o razveljavitvi Uredbe Sveta (ES) št. 1342/2007 o upravljanju nekaterih omejitev za uvoz nekaterih jeklenih izdelkov iz Ruske federacije /* COM/2011/0715 konč. - 2011/0315 (COD) */
			
				
		
		
			
			   	OBRAZLOŽITVENI MEMORANDUM
Trgovino z nekaterimi jeklenimi izdelki med
Evropsko unijo in Rusko federacijo ureja Sporazum, ki določa tudi kvote za
uvoz jekla s poreklom iz Ruske federacije v Evropsko unijo. Člen 10(4)
Sporazuma določa, da s pristopom Ruske federacije k Svetovni trgovinski
organizaciji Sporazum preneha veljati, kvote pa se odpravijo.
Ta predlog zato predvideva razveljavitev
Uredbe Sveta (ES) št. 1342/2007 za izvajanje navedenega sporazuma v
Evropski uniji z učinkom od datuma, ko bo Ruska federacija postala
članica Svetovne trgovinske organizacije.
2011/0315 (COD)
Predlog
UREDBA EVROPSKEGA PARLAMENTA IN SVETA
o razveljavitvi Uredbe Sveta (ES) št. 1342/2007
o upravljanju nekaterih omejitev za uvoz nekaterih jeklenih izdelkov iz Ruske
federacije
EVROPSKI PARLAMENT IN SVET EVROPSKE
UNIJE STA –
ob upoštevanju Pogodbe o delovanju Evropske
unije in zlasti člena 207 Pogodbe,
ob upoštevanju predloga Evropske komisije,
po predložitvi osnutka zakonodajnega akta
nacionalnim parlamentom,
v skladu z rednim zakonodajnim postopkom,
ob upoštevanju naslednjega:
(1)       Sporazum o partnerstvu in
sodelovanju o vzpostavitvi partnerstva med Evropskimi skupnostmi in njihovimi
državami članicami na eni strani ter Rusko federacijo na drugi[1] (v nadaljnjem besedilu: SPS) je začel
veljati 1. decembra 1997.
(2)       Člen 21(1) SPS
določa, da trgovino z nekaterimi jeklenimi izdelki urejajo naslov III
navedenega sporazuma, razen člena 15, in določbe sporazuma o
količinski ureditvi.
(3)       Evropska skupnost in vlada
Ruske federacije sta 26. oktobra 2007 sklenili tak sporazum o
trgovini z nekaterimi jeklenimi izdelki[2] (v
nadaljnjem besedilu: Sporazum).
(4)       Svet je 22. oktobra 2007
za izvajanje Sporazuma sprejel Uredbo (ES) št. 1342/2007 o
upravljanju nekaterih omejitev za uvoz nekaterih jeklenih izdelkov iz Ruske
federacije[3].
(5)       Sporazum določa, da v
primeru, da Ruska federacija pristopi k Svetovni trgovinski organizaciji pred
prenehanjem veljavnosti Sporazuma, Sporazum preneha veljati, količinske
omejitve pa se odpravijo na datum pristopa.
(6)       Z dnem, ko Ruska federacija
postane članica Svetovne trgovinske organizacije, uredba za izvajanje
Sporazuma ne bo več potrebna. Uredbo (ES) št. 1342/2007 je zato treba
razveljaviti z učinkom od navedenega datuma –
SPREJELA NASLEDNJO UREDBO:
Člen 1
Uredba (ES) št. 1342/2007 se razveljavi.
Člen 2
Ta uredba začne veljati dan po objavi
v Uradnem listu Evropske unije.
Učinkovati začne z dnem pristopa
Ruske federacije k Svetovni trgovinski organizaciji.
Komisija v zvezi s tem objavi obvestilo v Uradnem
listu Evropske unije.
Ta uredba je v celoti zavezujoča
in se neposredno uporablja v vseh državah članicah.
V Bruslju,
Za Evropski parlament                                  Za
Svet
Predsednik                                                     Predsednik
[1]               UL L 327, 28.11.1997, str. 3.
[2]               UL L 300, 17.11.2007, str. 52.
[3]               UL L 300, 17.11.2007, str. 1.